Trotse Maimane wys sy nuwe baba | Netwerk24
Deur Marelize Barnard 24 Oktober 2020 16:26
Mmusi Maimane het dié foto van sy pasgebore babadogtertjie op Instagram gedeel. Foto: Instagram
Mmusi Maimane het met die trots wat net 'n nuwe pa kan hê, op sosiale media aangekondig hy en sy vrou, Natalie, is 'n babadogtertjie ryker.
Maimane, voormalige leier van die DA en nou betrokke by die beweging One South Africa (OSA), het in 'n stempos-boodskap op Twitter gesê die gesin is dankbaar teenoor God vir dié dogtertjie. "Dit is 'n nuwe hoofstuk in ons lewens. Sy is die derde kind van ons gesin," sê Maimane.
Hy het op Instagram 'n foto van die baba gedeel.
Haar naam is Kutlwano-Grace Ntsikelelo Maimane en sy is Saterdag om 12:05 gebore.
Die jongste klein Maimane het 3,67 kg by geboorte geweeg en sy is 52 cm lank. Op die Instagram-boodskap is geskryf sy word genoem Kutlwano-Grace Ntsikelelo Maimane omdat sy eenheid (Kutlwano) en genade (Grace) saam met haar bring. "Jou pa, ma, ouer suster en ouer broer is so lief vir jou," lui die boodskap wat die klein baba verwelkom.